text: [{"text_idx": "#000000", "text": "Fyrstu vi\u00f0t\u00f8kurnar fyri haruskjo\u0301ting i\u0301 Trongisva\u0301gi"}, {"text_idx": "#000002", "text": "O\u0301nsdagin 19. november 2013 skriva\u00f0i Karl L. Thomassen u\u0301r Kollafir\u00f0i a\u0301 facebook bo\u0301lkin Haruskjo\u0301ting i\u0301 F\u00f8royum, at hann sama dag hev\u00f0i fanga eina haru i\u0301 Kollafir\u00f0i og um nakar var a\u0301huga\u00f0ur i\u0301 at fa\u0301a hana til at slepp upp."}, {"text_idx": "#000003", "text": "Okur, Birgir og Jens Ro\u0301i, settu okum beinavegin i\u0301 samband vi\u00f0 Karl, og gj\u00f8rdu avtalu um at koma eftir haruni og fa\u0301a hana su\u00f0ur at sleppa u\u0301t i\u0301 ein haga har klappjaktin ver\u00f0ur gingin."}, {"text_idx": "#000004", "text": "Karl, sum var sera bli\u0301\u00f0ur, fortaldi, at hann hev\u00f0i fanga haruna beint nor\u00f0anfyri Kollafj\u00f8r\u00f0 fyrr um dagin. Hann hev\u00f0i eisini sta\u00f0fest, at haran var ein kallkyns hara."}, {"text_idx": "#000005", "text": "Haran var sto\u0301r og v\u00e6l fyri og eftir sum hon bleiv fanga\u00f0 av Karl, doypti okur haruna \u201cKarlos\u201d."}, {"text_idx": "#000006", "text": "Karlos bleiv koyrdur i\u0301 ein kassa, settur umbor\u00f0 a\u0301 Smyril, sum leg\u00f0i lei\u00f0ina su\u00f0ureftir kl.1830."}, {"text_idx": "#000008", "text": "Einar syrgdi fyri, at Karlos fekk eitt bla\u0301tt klips, vi\u00f0 talinum 7, fest i\u0301 vinstra oyra, a\u0301\u00f0renn hann bleiv sleptur leystur nor\u00f0anfyri r\u00e6ttina i\u0301 Hu\u0301sgar\u00f0shaga."}, {"text_idx": "#000009", "text": "So nu\u0301 vo\u0301na okur at Karlos kla\u0301rar at yvirliva veturin og megnar at innf\u00f8ra ny\u0301ggj haru-gen til harustovnin i\u0301 Su\u00f0uroy."}, {"text_idx": "#000010", "text": "Petur Karl fann fyrst i\u0301 a\u0301rinum uppi a\u0301 r\u00f8\u00f0ini, millum Hvanna og Mannagjo\u0301gv, i\u0301 Hu\u0301sgar\u00f0shaga eina dey\u00f0a haru vi\u00f0 bla\u0301um klipsi i\u0301 oyranum. I\u0301 klipsinum sto\u0301\u00f0 tali\u00f0 7 og ti\u0301 kunnu okur vi\u00f0 vissu sta\u00f0festa, at haran er Karlos, sum okur i\u0301 nov. 2013 fingu fra\u0301 Karl L. Thomassen u\u0301r Kollafir\u00f0i. Avstandurin millum har Karlos bleiv sleptur nov. 13 til har hann bleiv funnin dey\u00f0ur i\u0301 jan. 17 er umlei\u00f0 1,4 km."}, {"text_idx": "#000011", "text": "For at rette denne sidebar, ga\u030a til adminstrator modulets bagside udseende -> Widgets og placer widgets ind i Pages Sidebar widgetomra\u030ade"}]